Bea Santiago

Si Bea Rose Monterde Santiago (iminundag: Pebrero 17, 1990 sa Muntinlupa, Metro Manila, Philippines), midbid sa ngaran na Bea Santiago, sarong aktres na Pilipino, modelo asin beauty queen na kun sain pigkuronahan na Miss International 2013 kan Disyembre 17, 2013. 
Bago siya manggana sa Binibining Pilipinas, saro siyang titulado nin Mutya ng Pilipinas 2011 na nagrepresentar sa Filipino Community sa Kanada. 
Saro man siyang modelo asin pasyinista para sa Elite Model Management bago nagbali sa Binibining Pilipinas 2013.

Mga enot na taon

Siya namundag sa Alabang, Muntilupa dangan naghubò sa Cataingan, Masbate kun saen siya pinadakula kan lolo asin lola. Kan siya nag'edad 15, an pamilya niya nagpa-Kanada. Duman siya nag'adal nin Communications asin nagin sarong modelo sa lindong kan  Elite Model Management.

Mga ginana sa manlainlain na pagarayonan

Siya nagbali sa Mutya ng Pilipinas 2011 na beauty pageant kun saen nasikwit niya an titulong Mutya ng Pilipinas Overseas Communities.
Dangan nag'ayon siya sa Miss Tourism Queen of the Year International 2012 asin siya nakabilang sa sampulong napili. Kan 2013, si Santiago  naputongan korona bilang Binibining Pilipinas-International asin Binibining Avon. An pageant ginibo sa Smart Araneta Coliseum kan Abril 14, 2013.

Toltolan 

 Kababaihan
 Mga beauty queen kan Filipinas
 Mga Filipinang nanggarana sa mga beauty pageant sa kinaban